^ lOI 



1-icam sitas, frequentissima quondam usque in celebrem Beringii nau- 

 fragio insulam, sed ab hominum venationi ejus inhiantium frequentia 

 magis magisque refugit. Circa Unalaschka hodie non observatur, licet 

 circumjacentes insulas frequentet. Cum fluitante glacie, verno tem- 

 pore ad Camtschatcae littora et insulas Curilas adpellit, sed conti- 

 nentem non ingreditur, neque versus fretum Beringii et mare gia- 

 ciale adscendit. Mari tranquillo in profundo versatur, conchyliis 

 praesertim victitans, tempestate in fucosa vada vel siccas rupes litto- 

 rum scopulosque cedit. In mari coeunt, foemina supina, superve- 

 niente mare, dicunturque tribus diversis anni temporibus prolem 

 edere, quaedam vere, dein aestate et hyeme. Pariunt in littore. 

 Primis mensibus catuli supra matris dorsum natant. — Dormiunt su- 

 pinae in terra jacentes vel natantes in mari, pahnis oculos tegentes. 

 Natant in dorso vel latere. Hominem timent, et non sunt pugna- 

 ces. — ■ Lutra brasiliensis plane alienum a nostro animal et vere 

 Lutra. 



Descr. Ad complementum Stellerianae. Dentes primores su- 

 pra sex, duo medii minuti, laterales lineares; Canini supra remoti, 

 majores. Infra primores quatuor (adeoque non Viverrae) conferti, 

 quorum duo extimi anteriores et caninis vicini. Molares ubique IV. 

 supra intimus maximus, planus, fossulosus; sequens bipartitus, item 

 planiusculus ; tertius conicus, crassus; anterior canino proximus, paulo 

 interior, minimus, conicus. Inferiorum intimus minusculus, dein 

 magnus^ ambo planiusculi, superioribus respondentes ; tertius minor, 

 convexo -inaequalis; et antici utrinque duo, obtuse conici, parvuli. 

 Palmae et plantae corio crasso, piloso coalitae; palmae subtus nudae, 

 corio granulato, instar grossioris Schagrin dicti, antice quadrilobae; 

 lobo penextimo majore, prominentiore , supra biunguiculato ; reliquis 



